text: Unge skal hjælpe Horsens 
  10 oktober 2011 kl. 08.43
  1000 elever deltager i Innovationsuge for at skabe kreative ideer om og for Horsens kommune. 
  
  
   
  De kommer fra vidt forskellige uddannelsessteder og niveauer, men de har ét fælles mål: at skabe idéen til det mest kreative by- og studiemiljø under overskriften ?Horsens som attraktiv uddannelsesby?. De studerende har frit spillerum med hensyn til, hvordan de vil arbejde med opgaverne.
   
  
  Tre dages arbejde 
  Samtlige studerende har tre dage til at arbejde intensivt med det overordnede tema ?Horsens min by, min kommune?. Resultaterne fremvises fredag den 14. oktober på Horsens Rådhus, hvor der også er præmieoverrækkelse. Ved bedømmelsen lægger dommerne vægt på, at løsningen på udfordringen er ny, nyttig og værdiskabende for Horsens Kommune.
   
  
  Samarbejde 
  Udover Learnmark deltager følgende i Innovationsuge 41: VIA University College, Horsens Gymnasium, Social og Sundhedsskolen, Bygholm Landbrugsskole, Horsens HF Center og VUC Horsens.
  Ugen er blevet til i et samarbejde mellem Horsens Kommune og uddannelsesinstitutionerne.
  